
Sanis 

i barris veïns 


Periòdic de comunicació popular 


Distribució Cf raluïla 


Un veí resisteix un desnonament 
al Camí de la Cadena 


Es tancà amb una escopeta de caça 
i amenaçà de suïcidar-se si no li donaven 
un lloc alternatiu on anar a viure 


La majoria d’habitants no tenen títols clars de 
propietat, fet que és aprofitat per la immobiliària 
Lles per quedar-se amb les seves cases 


La resolució de José Molina de negar- 
se a perdre la seva casa i el seu restau¬ 
rant a canvi de res, i de deixar-hi la vida 
en la seva defensa, va generar una 
resposta policial i mediàtica sense prece¬ 
dents a La Bordeta en molt de temps. 

Quan l’agent judicial va pretendre 
executar un desnonament que preveia 
ritual (recordem que se’n fan més de mil 
a l’any només a Barcelona) va topar-se 
amb un home de cinquanta anys, molt 
nerviós i armat amb una escopeta, que 
es negava a obeir l’ordre judicial. Aquest 
fet va provocar un desplegament poli¬ 
cial desmesurat: vuit furgonetes anti- 
avalots van prendre el barri, van tallar el 
trànsit a la plaça Cerdà i es van instal lar 
franctiradors als terrats. De fet, la nom¬ 


brosa presència d’agents amb les armes 
a les mans era força més perillosa que 
el mateix José Molina. 

Després de més de quatre hores de 
negociació, un periodista radiofònic el 
va convèncer d’acceptar sortir a canvi 
de ressò mediàtic per a la seva situació. 
Un cop al carrer (quan, per cert, anava 
desarmat) va acceptar ser traslladat a la 
comissaria de Creu Coberta, acompa¬ 
nyat de la seva advocada. 

L’acció, però, es pot considerar un 
èxit total, ja que durant els dies següents 
van ser diferents els mitjans que van 
difondre la situació del veïnat del Camí 
de la Cadena. 

IRINA 


Busquen armes de 
destrucció massiva a la 
seu de l’OTAN de Bétera 



Mes d’aniversaris: els 
castellers, Can Vies i 
l’Ateneu Mawla 
celebren anys 


La inspecció ciutadana a la base mili¬ 
tar de Bétera (País Valencià), seu de 
l’OTAN per al sud d’Europa, és una 
iniciativa de desobediència civil que 
enguany s’ha celebrat per segon cop. 


L’acció consisteix en entrar de for¬ 
ma pública i massiva, desobeint les 
lleis militars, i exigir la desmiütarit- 
zació de la zona. Dues reporteres de 
La Burxa hi van anar. 

La primavera és propícia 
perquè les flors floreixin, però 
també ho deu ser perquè ho 
facin els col lectius socials i cul¬ 
turals. Només cal veure la sec¬ 
ció de societat que aviat ens cal¬ 
drà encetar. 

I és que durant el mes de 
maig han fet anys els Borinots, 
la colla castellera local, que amb 
onze ja es troba plenament 
consolidada i cada cop aug¬ 
menta més la qualitat i quanti¬ 
tat dels seus castells. Una diada 
a la plaça Màlaga va servir per 
recordar l’efemèride. 

El Centre Social Autogestio- 


nat Can Vies també va celebrar 
el seu setè aniversari amb una 
setmana plena d’activitats cul¬ 
turals, recreatives i gas¬ 
tronòmiques, totes gratuïtes i la 
majoria al carrer. 

Finalment l’Ateneu Popular 
Mawla, situat al carrer Salou i 
seu del col iectiu juvenil 
Maulets, va recordar que fa un 
any que van obrir portes amb 
diferents activitats durant la 
darrera setmana de maig. 
Aquestes van incloure un con¬ 
cert, un cercaquintos pels bars 
del barri i un dinar, entre d’al¬ 
tres. . , . . . c 

> Opinió 

Ja és aquí la 

Constitució 

europea 

> Sants 

Les amenaces de 
Nissan cap als 
seus treballadors 
es materialitzen 

>pàgina 4 

> Arreu 

El drama palestí 
continua sense 
esperances de 
solució 

Editorial _ 

Presons explosives 

El recent motí de la presó de Quatre Camins ha esclatat just quan la 
política penitenciària està a l’ordre del dia. Va ser casualitat, simple¬ 
ment una situació explosiva va acabar en una explosió. El debat, però, 
està encetat; el problema és que sembla que l’única solució que se’ls 
acut als polítics és construir més presons. Només alguna veu ha apun¬ 
tat tímidament que el problema són les draconianes lleis penals, que 
”fabriquen” més de cent presos nous cada mes, i que a més els jutges 
no apliquen les mesures previstes que ofereixen alternatives a la presó. 
Situar el debat en aquest punt pot ser un bon començament, però no 
és suficient. No és tan sols una qüestió de jutges i lleis més bones o 
més dolentes. Mentre es deixi en la il -legalitat una part creixent de la 
població, mentre l’excusa de les drogues segueixi servint per excloure 
i marginaützar certs sectors socials, mentre la distribució de la rique¬ 
sa sigui tan escandalosament desigual... les presons seguiran plenes i 
els polítics seguiran debatent per fer veure que resolen alguna cosa. 

Més precarietat 

La precarietat no és un eslògan polític només. Té cares i noms i 
cognoms i, malauradament, en la mesura que el mercat immobi¬ 
liari s’ha tornat boig, cada cop afecta més gent. Dos casos, entre 
molts d'altres, estan passant al nostre barri aquests dies. Un és el 
del José Molina del Camí de la Cadena, que es va parapetar amb 
una escopeta a casa seva quan l'anaven a desnonar i a qui la immo¬ 
biliària Lles li arrabassa la casa on ha viscut la seva família tota la 
vida. Després del Molina cauran la resta de veïns del passatge afec¬ 
tat pel megaprojecte de Can Batlló. No és un problema legal, és 
un conflicte de classes. Un altre cas, menys mediàtic, és el de la 
Nieves Fernàndez, veïna del carrer 26 de gener amb una minus- 
validesa del 69% i una pensió de 40.000 pessetes que haurà de deixar 
casa seva, després de patir que els propietaris li hagin desmuntat el 
bany i tallat l'aigua i que no li renovin el contracte de lloguer. Els 
serveis socials de l'Ajuntament aixequen les espatlles i diuen que és 
un problema particular, i el país i el barri s'apropen cada cop més a 
una situació insostenible i explosiva. I nosaltres contestem que si l'es¬ 
peculació ens ha declarat la guerra, li contestarem amb guerra. 


Cartes a La Burxa 

Envia’ns el teu escrit a Pe-mail laburxa@laburxa.org o a 
Can Vies (c/ Jocs Florals, 42 BCN 08014) o a mà a la bústia 
de l’AC Arran (c/ Premià, 20). 


Un altre cop la tortura 

Aquests últims dies les imatges dels 
iraquians detinguts i torturats per 
l'exèrcit estatunidenc han donat la 
volta al món. Però, dins de tot el 
drama, aquestes imatges tenen una 
part positiva. En una societat tan 
mediatitzada com la nostra, on el 
que no surt per la televisió no exis¬ 
teix, la tortura ha tornat a existir. 
Els EUA, que van envair l'Iraq per 
"acabar amb les cambres de tortu¬ 
ra” (Bush dixii ), han visualitzat en 
un temps rècord que els estats són 
incapaços de resistir-se a la temp¬ 
tació d'aquest mètode per com¬ 
batre la resistència a les seves polí¬ 
tiques. I això és comú a tots els 
estats amb un conflicte latent. Però 
desgraciadament no ens cal anar 
fins a l'Iraq per trobar-nos amb 
testimonis d'aquesta horrible pràc¬ 


tica. Fa un any i mig tres veïns del 
nostre barri van passar per un tràn¬ 
gol similar. Desgraciadament per 
a ells no hi ha imatges del que van 
patir, no hi ha proves, allò no exis¬ 
teix. Ningú se'ls creu, els jutges ar¬ 
xiven les denúncies, els diaris no 
publiquen els seus testimonis, 
tothom mira cap a una altra banda 
i en privat es reconeix que ja se sap 
que "aquestes coses” passen. Per 
això, des de la Comissió Anti- 
repressiva de Sants, vam organit¬ 
zar una campanya contra la tortu¬ 
ra, perquè ha de ser la societat qui 
impedeixi que "aquestes coses” 
quedin en el record del que les va 
patir, ha d'aconseguir que se'n 
parli, ja que aquest és el primer pas 
perquè s'eradiquin. 

C. Antirepressiva de Sants 


Constitució? Europea? 


Lluny del joc polític de reparti¬ 
ment del pastís -la pugna a Bru- 
sel -les n'és un exemple-, la Cons¬ 
titució Europea s'oblida de moltes 
coses. Tot per convertir-se en 
garant de la política neoliberal i 
mercantilista que domina el món 
en l'actualitat. El responsable de 
política exterior de la Unió, Javier 
Solana, ho va fer saber: les pre¬ 
ocupacions per a Europa ara 
mateix són el terrorisme, les 
armes de destrucció 
massiva i la delinqüèn¬ 
cia. Una prova clara 
que els valors socials 
estan oblidats a cons¬ 
ciència en aquesta 
"refundació” del vell 
continent. Casualitats 
de la vida, aquest cop 
de timó del vell conti¬ 
nent s'assembla molt al 
donat pels EUA fa un 
temps. El naixement 
de la nova norma su¬ 
prema fa creure que 
no es tracta d'una veri¬ 
table constitució. No 
hi ha hagut cap procés 
constituent que la 
recolzi, ha estat un tre¬ 
ball obscur que he generat dubtes 
entorn de la seva votació en refer¬ 
èndum. Com a resultat, ens 
trobem amb la votació d'una 
norma que desconeixem. Moltes 
de les activitats importants dels 
òrgans de la Unió no són objecte 
de revisió i no es passa comptes 
amb la població. S'han creat dues 


barreres per a l'actuació de la soci¬ 
etat. La primera és la gairebé inex¬ 
istent importància de la iniciativa 
legislativa popular, que necessita 
un milió de signatures i la 
benedicció de la Comissió. La 
segona és la llista de requisits per 
reformar el tractat. Com tot bon 
document constitutiu, aquest 
inclou una carta de drets fona¬ 
mentals -xoca directament amb 
els objectius de la UE-, que no és 


altra que l'aprovada a Niça amb 
rebaixes, plena de termes que 
rebategen aquests drets i generen 
incompatibilitat amb d'altres clars 
com el "mercat” i "els preus esta¬ 
bles”. Per tal d'igualar les altres 
cartes, en comptes de fer ús 
d'aquesta oportunitat única per 


apujar el llistó, s'han rebaixat els 
valors dels drets, i els immigrants 
d'ara endavant seran "residents de 
llarga durada”. Massa inconcre- 
cions, com la de "fomentar la 
igualtat home-dona” com a objec¬ 
tiu en comptes d'establir-la direc¬ 
tament. I a sobre l'oblit de les re¬ 
gions i de llengües com el català. 
Un altre punt de discordança és 
la identificació de la refundada 
UE amb estaments i organitza¬ 
cions alienes com 
l'OTAN o la Santa Seu 
de Roma. Cosa que no 
es reflecyeix en els 
components de la 
Unió si examinem el 
dret comparat. La 3a 
part del tractat és la 
instauració del neolibe- 
ralisme. Per si algú en¬ 
cara creu en la "sos- 
tenibilitat” i les "polí¬ 
tiques socials” com a 
objectius-valors de la 
Unió -la i 2a part-, la 
3a acaba amb totes les 
posibles expectatives 
que un s'hagi pogut 
crear. L'article III-69, 
com a capçalera, és el 
perquè i el com de la raó de viure 
d'aquesta Unió: el mercantilisme. 
Aquest valor insigne afectarà la 
cultura, la llengua i els serveis. Si 
Maastrich va ser tot un engany 
prepareu-vos, que això no és res. 
Benvinguts a la nova Europa. 

Albert Garcia Moyano 



» Salt de plens 

La BBC catalana 


“La nostra” ha esdevingut una 
BBC qualsevol, és a dir, especia¬ 
lista en Bodes, Banquets i Co¬ 
munions. Tal i com es va demos¬ 
trar abastament l'inoblidable 22 de 
maig en la boda reial-borbònica- 
plebea. No va escatimar en mitjans 
i va enviar el millor et de la redac¬ 
ció a cobrir l'esdeveniment: un 
noiet amb cara de bon jan i gendre 
modèlic per a les mares catalanes 
i una noieta que espanyoleja pels 
quatre costats, però que no s'e¬ 
quivoca mai. Va fer com totes les 
altres televisions (espanyoles, clar; 
com és lògic, Euskal Telebista va 
passar olímpicament de fer res 
especial). 

Però és que algú se n'esperava una 
altra cosa? No crec que encara 
quedi gent tan ingènua com per no 


adonar-se'n que “la nostra” con¬ 
tinua sent tant o més “seva” que 
abans. La Televisió de Catalunya, 
pagada i ben pagada per tots els 
seus professionals (són dels que 
més cobren) no ha experimentat 
ni les més mínima deriva per ser 
una televisió nacional de veritat. 
Continuarà, com sempre o més, 
posant per davant de tot la seva 
pertinença a una entitat política 
forastera i que marca l'agenda 
informativa de forma implacable, 
ja sigui per la participació de la 
selecció nacional (de la seva, de 
nació) en un campionat, ja sigui 
per la visita a Espanya d'alguna 
personalitat, ja sigui pel naixement 
d'un nou Borbó, el motiu és el de 
menys, el que realment importa és 
marcar jerarquies. Els responsables 


i la immensa majoria dels treba¬ 
lladors de TV3, molts d'ells plens 
a vessar de l'autoodi progressista 
tan nostrat, tenen molt clar a qui 
serveixen i per qui treballen. Per a 
ells la reconstrucció nacional de 
Catalunya no passa de ser una 
entelèquia de pa sucat amb oli. 
Així doncs, el "ttispartit” no ha de¬ 
cebut els qui confiaven que el po¬ 
derós mitjà de comunicació que és 
Televisió de Catalunya no caigués 
en mans de segons qui. En mans 
d'algú que fos capaç de donar la 
notícia de la boda reial en segon o 
tercer lloc i en l'apartat de política 
espanyola, posem per cas. 

Quel Ness 

Home desnonat es tanca amb 
una escopeta a casa 


* 



José Molina mentres negociava des de la finestra del local 

del servei d'emergències 061, 


Redacció/LA Bordeta 


L'home és el senyor José Molina, 
al qual fa uns mesos li arribà una 
notificació dient que havia de 
marxar de la casa on vivia i a qui 
donaren uns mesos de marge que 
ell utilitzà per parlar amb el seu 
advocat, encara que ja tot estava 
decidit: la immobiliària Lles, 
propietària dels terrenys, ja 
s’havia afanyat prou en agilitzar 
el cas. La policia arribà el dia 12 
de maig cap a les 10 h del matí i, 
sense incidents, va anar desallot¬ 
jant una per una les casetes del 
costat. Però un cop arribaren a la 
finca de Molina, on tenia el seu 
restaurant i la seva casa, aquest 
es negà a sortir si no li donaven 
una casa a canvi, ja que ell no 
tenia enlloc on anar, i amenaçà 
amb una escopeta de caça des de 
la finestra que si sortia seria per 
haver-se disparat ell mateix o 
haver rebut un tret de la policia. 
Immediatament després, els car¬ 
rers propers al Camí de la 
Cadena es van convertir en un 
escenari digne de Hollywood: la 


policia va establir un gabinet de 
crisi amb el cap de Seguretat 
Ciutadana, i va desplaçar a la 
zona diverses dotacions d'anti- 
avalots, 8 furgonetes (les quals 
s’encarregaren de tallar el trànsit 
des de la plaça Cerdà), 7 cotxes 
(també de paisà), metralladores, 
fusells, franctiradors als terrats 
dels edificis del voltant, efectius 


bombers i una comissió negoci¬ 
adora, que intentà dialogar amb 
ell per buscar una solució satis¬ 
factòria al conflicte. 

Segons fonts policials, s'havien 
establert “diverses vies de nego¬ 
ciació” ja que “l'individu era 
capaç de prendre mesures deses¬ 
perades”. (Tot per fer fora un 


home d'uns cinquanta anys que 
es trobava a casa seva nerviós i 
trasbalsat perquè el feien marxar 
de casa, amb una escopeta no 
gaire més gran que les de caça.) 

Finalment, es va entregar vo¬ 
luntàriament i després de parlar 
amb un periodista radifònic, que 
l’havia convençut d’entregar-se 
sense resistència a canvi que tots 
els mitjans possibles es fessin 
ressò de la seva situació. L'home 
va sortir de l'edifici sense manilles 
i amb la seva advocada al costat, 
va entrar a un cotxe de la policia i 
va ser traslladat a la comissaria del 
districte. 

Les mateixes fonts deien que 
l'home era “conegut per la policia, 
ja que no és la primera vegada que 
té actuacions d'aquest tipus”. La 
policia va dir que “l'home ha venut 
a famílies d'immigrants barraques 
d'una illa que no són seves, per un 
milió de pessetes, sense con¬ 
tracte”. Per aquesta raó, els veïns 
no li donaven suport, ja que se 
sentien enganyats. 



agents antiavalots al cami de la cadena 


La vida al camí de la cadena 


Si bé és cert que molts dels habitants d'aquest carrer són immi¬ 
grants, també ho és que potser fa més anys que hi viuen del que 
nosaltres ens pensem. Com la Leila, una dona que arribà del Marroc 
al 1981 i comprà una casa per 300.000 ptes i s'instal là al 27 del 
camí de la Cadena cap al 1988. Ella, com molts, no té cap títol de 
propietat ni cap paper de gestor ni advocat que ho justifiqui, tan 
sols una carta signada per les dues parts amb l'adreça i el preu pactat 
per l'antiga propietària. Les casetes de les que parlem són un altre 
món, entre cinc i sis cases que es comuniquen per un pati central 
amb un pou comunitari al mig, pintades de blanc i totes elles sem¬ 
pre amb les portes obertes, sense res que amagar-se les unes a les 
altres. Ara tots els qui hi viuen, tant marroquins com catalans, es 
veuen amenaçats per un desnonament del qual no en tenen cap 


notificació però que en són conscients, ja que fa apenes un parell 
de setmanes els va tocar veure com desallotjaven als veïns de l'al¬ 
tra banda del carrer, com el sr. Molina propietari del bar. Saben 
que el seu cas serà més complicat ja que a totes les casetes que que¬ 
den hi viuen nens, el propietari suposat és mort i no en troben els 
hereus, i a més a més hi viu gent amb contractes de lloguer total¬ 
ment legals. El tema va per llarg però tot i això ells volen una altra 
casa a canvi i afirmen que si no ho tenen abans prefereixen tancar- 
se i que els hi enderroquin la casa a sobre. Moltes d'aquestes fam¬ 
ílies, per no dir totes, no tenen recursos per comprar-se una altra 
vivenda, i menys als preus que corren, tant per tant ells i elles pref¬ 
ereixen resistir al camí de la cadena, que és casa seva. 

Qui és l'home 
atrinxerat? 

El Molina, un home castellà, expli¬ 
cava que el seu pare havia comprat 
el local pagant en mà i fent un paper 
amb el venedor, pràctica poc reco¬ 
manable però, pel que sembla, 
habitual en aquells temps. Els 
papers en qüestió se'ls va endur una 
riuada l'any 62, ja que aquesta és una 
zona propensa a les riuades. Pels 
volts dels anys vuitanta va aparèix¬ 
er la Immobiliària Lles, propietat de 
les nétes del Munoz Ramonet i la 
família Villalonga del Banc Central, 
i va reclamar judicialment la propi¬ 
etat. En Munoz Ramonet va ser un 
especulador que va entrar amb els 
nacionals a Barcelona, va maniobrar 
sota cobertura de Falange i va ana 
concentrant els “cupos d'im¬ 
portació” de matèria primera de 
teixit per anar-se quedant empreses 
tèxtils catalanes i, sobretot, els seus 
solars. Va amassar una gran fortu¬ 
na i va haver-se d'escapar a Suïssa 
per estafador, lloc on va morir 
envoltat de milions de diners. La 
poderosa Immobiliària Lles va 
perseguir el Molina fins que el seu 
advocat li va reclamar més de tres 
milions per continuar (diners que 
aquest home diu que no tenia). 
Llavors es va quedar sense defensa 
i va perdre el plet. Després algú ha 
manifestat que va anar venent 
locals/magatzems a immigrants 
acabats d’arribar de manera il legal. 
Immigrants que també han estat 
desnonats. 

Al mateix carrer hi vivien quasi 
cent persones (magribins en la seva 
majoria) que van anar ocupant unes 
barraques al que s'anomena Patio 
27, també sense papers clars de 
propietat o de lloguer. Com que 
tota aquesta zona està afectada pel 
projecte Can Batlló, el moviment 
veïnal, tement el final que ara s’ha 
produït, va demanar a l'Ajuntament 
que fes un cens de les persones del 
Camí de la Cadena. Aquest s'hi va 
negar i el van fer els veïns del barri. 
Es va entregar el cens al districte i a 
l'Ajuntament central ( a la Roser 
Veciana). Al cens hi constaven 17 
famílies i 77 persones. 

Deixant de banda discrepàncies 
sobre l'operació, al projecte Can 
Batlló hi ha, d’un cantó, l'esmenta¬ 
da Immobiliària, que bloqueja l'o¬ 
peració tot reclamant més i més 
diners per deixar l'espai (espai de 
l'antiga fàbrica on ara hi ha cente¬ 
nars de petits tallers, alguns en 
situació no gaire clara). D’un altre 
cantó, hi ha els veïns esperant les 
zones verdes i els equipaments. I al 
costat de tot això, un home amb 
una escopeta, perdedors estafant-se 
els uns als altres i els especuladors, 
preparant la propera queixalada a 
les famílies d'immigrants, acabant 
de parar la taula per al festí. 

La Nissan amenaça amb un 
ultimàtum. 


NISSAN 



Fes-te el carrer! 

Mireia/S ants 


Durant el proper cap de setmana 
del 19 i 20 de juny i en el marc del 
parc de l'Espanya Industrial, es cel¬ 
ebrarà el “Fes-te el carrer, primera 
trobada de la cultura popular del 
barri”, organitzat per castellers, 
geganters i diables del barri. El pro¬ 
grama d'activitats està repartit al 
llarg dels dos dies, amb cercavila de 
cultura popular, exposició de 
gegants i bestiari, correfoc pels car¬ 
rers del barri amb les colles del dis¬ 
tricte i, diumenge, una actuació 
castellera de primera línia: el Poble 
Sec, Vilafranca i els amfitrions de 
Sants. Les activitats es clouran amb 
un dinar popular aquest mayeix dia. 

La festa de la cultura popular 
dels Països Catalans és una inicia¬ 
tiva de les entitats del barri i que 
espera consolidar-se, per repetir 
cada any i demostrar la vitalitat de 
la cultura tradicional enfront de 
l'oci consumista i d'espais tancats. 
L'oci al carrer, gratuït i participatiu 
és un bé escas que cal continuar 
potenciant des del teixit associatiu 
dels nostres barris. 

Festa major de 
Santa Eulàlia 

Bernat Costa/ Santa Eulàlia 

Aquest derrers dies de juny han 
estat les festes majors del barri de 
Santa Eulàlia, a l’Hospitalet. 
Dissabte 29 de maig van recórrer 
el barri els diables, amb un vistós 
correfoc. 

Com cada any, a les festes 
majors es va fer el tradicional con¬ 
curs de cant d’ocells on participa 
gent de diferents barris. 

Aquest any, per primer cop, la 
gent de l’Hortet ha organitzat els 
primers actes de les Fetes alterna¬ 
tives de l’Hortet. 

A les Festes alternatives es va 
fer una xerrada sobre l’estat actu¬ 
al de la pagesia, es van passar 
videos i es va fer un sopar. I a la 
nit, una jam session i tot. 


A.T. + redacció/Z ona Franca 

Els expedients de regulació 
(ERO), el nombre dels quals no 
deixa d'incrementar-se cada mes, 
han arribat a la Zona Franca 
(Barcelonès) en les darreres set¬ 
manes. 

Als polígons industrials de la 
Zona Franca, la direcció de 
Nissan va anunciar el passat 15 de 
maig un ERO per a 848 treba¬ 
lladors, cosa que representa una 
reducció del 21% de les 4.000 per¬ 
sones que conformen la seva plan¬ 
tilla del Principat. La mesura pre¬ 
sentada implica 700 acomiada¬ 
ments més que els ERO amb els 
quals havia amenaçat la direcció 
abans d'iniciar-se el segon torn de 
les negociacions. En trencar-se el 
primer torn de negociacions del 
conflictiu conveni d'enguany, l'em¬ 
presa ja va presentar un ERO per 

Democràcia 
tanca el seu 
Poble Sec 

Redacció/PoBLE Sec 


Arran de la campanya de denún¬ 
cia feta per Maulets des que 
aquest grupuscle neonazi espa¬ 
nyolista es va instalar al barri, 
veïns i entitats s'han mogut per 
foragitar el feixisme del Poble 
Sec. 

Accions contra la seu feixista, 
una manifestació de deunúncia 
(en què la policia intervengué a 
favor dels feixistes dispersant els 
veïns i veïnes que rebutjaven el 
feixisme) i diverses reunions per 
provocar la pressió social han fet 
possible que Democràcia Na¬ 
cional, grup conegut pel seu 
integrisme espanyolista i la seva 
posició profundament xenòfoba 
i racista, marxessin del barri. 

Segons hem pogut saber, el 
propietari no els ha volgut reno- 


a 160 treballadors, que va desenca¬ 
denar un seguit de mobilitzacions 
sindicals i va ser finalment retirat 

La direcció de Nissan ha de¬ 
manat reduccions laborals i àmplies 
mesures de flexibilitat d'horaris per 
suspendre l'ERO. En cas de no 

Nacional 
local del 

var el contracte, ja que l'havien 
demanat sota una identitat falsa. 
Ningú vol feixistes a casa seva. 
El local, que fa dies va passar a 
estar en lloguer de nou, havia 
estat objecte d'accions de denún¬ 
cia repetidament, com per exem¬ 
ple una pancarta que es va pen¬ 
jar a la seva entrada el passat 12 
d’octubre on es podia lleguir 
“Fora Feixistes del barri, el 12 
d’octubre res a celebrar”. 

Democràcia Nacional està 
constituït com un partit polític 
que es presentarà a les properes 
eleccions al Parlament Europeu. 
Aquest partit té el suport del par¬ 
tit neonazi francès Front 
Nacional de Jean-Marie Le Pen, 
així com d’altres grups semblants 
a la Gran Bretanya, Alemanya i 
Portugal. 


arribar a cap acord, Nissan ha ame¬ 
naçat de traslladar la seva produc¬ 
ció barcelonina a Tailàndia. 

El representant de CCOO al 
comitè d’empresa de la Nissan, ha 
acusat l’empresa de voler imposar 
el seu conveni i d’amenaçar amb un 


Els Castellers de Sants ja han fet 
10 anys. Aquest mes per cele¬ 
brar-ho han realitzat una jornada 
castellera a l’Espanya Industrial, 


ultimàtum. L’empresa ha plantejat 
fa mesos una reducció del 31% de 
les despeses de producció per 
garantir la seva presència a l’Estat 
espanyol. A més a més de la fàbri¬ 
ca de la Zona Franca també està 
afectada la de Montcada i Reixac. 


on vam poder veure castells com 
un dos de set, un cin de set i 
altres. Tot i que va caure un 
castell la diada va ser un èxit. 


Onzè aniversari dels 
Castellers de Sants 



arran 

Associació Cultural 



Bar-cafeteria 
Llibreria-distribuïdora 
Centre de documentació 
Serigrafia 

Carrer Premià, 20 
08014 Sants BCN 
tel. 93 422 16 13 
www.arran.org 


ateneu popular 



HORARI: 

dj: 

de 7 a 12 nit 
dv. i ds.: 
de 7 a 2 nit 


c/salou 15, baixos. 

Vila de Sants (barcelonès). 


El Lokal 

Associació Cultural 
El Raval 


llibres 

contrainformació 

revistes 

música 

samarretes 

pedaços... 


horari: 

matins, de dimarts a 
divendres de 10.30 a 14h 
tardes, de dilluns a 
dissabtes de 17 a 21 h 


cl de la Cera, 1 bis 08001 Barcelona 
Tel: 93 329 06 43 Fax: 93 329 08 58 
ellokal@pangea.org / ellokal@sindominio.net 

Especulació a Gran Via 2 



Bernat Costa/SANTA Eulàlia 

Els veïns de Gran Via Sud, al barri 
de Santa Eulàlia, s’han començat a 
organitzar per preparar mobi¬ 
litzacions contra l'edificació de tres 
torres de 23 pisos que l'Ajuntament 
de l'Hopsitalet vol construir sobre 
els terrenys d'un parc i antics tallers. 
El parc va ser cedit a l'Ajuntament 
per una dona al morir amb la 
condició que aquell terreny fos 
zona verda. Aquest projecte espec¬ 
ulatiu es una conseqüència de la 
construcció del macrocentre com¬ 
ercial de Gran Via 2, a l'altra banda 
de la zona afectada de la Gran Via. 
De moment ja es poden veure pan¬ 
cartes de rebuig al parc i a els bal¬ 
cons dels veïns, on es pot veure la 
indignació del veïnat, que recent¬ 
ment s'ha assabentat del pla del 


consistori. 

L’Ajuntament de l’Hopsitalet, 
dirigit per l’alcalde socialista 
Celestino Corbacho, ha aprovat el 
pla de construcció, canviant els ter¬ 


renys de zona verda a zona edifica¬ 
ble. 

Inicialment les tres torres s’havien 
de fer a l’altra banda de la Gran Via, 
al costat del macrocentre comercial 


i d’una benzinera, però els terrenys 
pertanyen a El Corte Inglés, que 
s’ha negat a cedir-los. Així que han 
decidit traslladar-ho a l’altra banda 
de la Gran Via, sobre l’actual parc. 


Agressió de 
la seguretat 
del metro 

Redacció / Sants 

Agents de seguretat del Metro van 
amenaçar i agredir un grup de jo¬ 
ves del barri el 27 de maig. Els 
veïns, que anaven cap a una ma¬ 
nifestació a Gràcia, van intentar 
negociar amb el treballador de les 
taquilles de l’estació de Plaça Sants 
que els deixés entrar sense pagar, 
donat el caràcter social del seu 
viatge, davant la negativa van de¬ 
cidir colar-se. Ja dins el vagó, dos 
“segurates” van aturar el tren i els 
van voler fer baixar, però es van 
negar. En aquest punt la situació 
es va anar crispant, fins que als 
agents es van posar nerviosos i 
van agredir els nois amb empentes 
i cops, intentant-los detenir, actes 
totalment fora de les seves atribu¬ 
cions i per tant il -legals. 

Una setmana més tard es va 
desplegar una pancarta i es van- 
repartir octavetes a la mateixa 
estació en protesta pels fets 


Can Vies fa 7 anys i la Mawla 
celebra el primer aniversari 


Redacció/S ants 

Tota la segona setmana de 
maig ha estat marcada per les ac¬ 
tivitats d’aniversari de Can Vies. 
De les quals destaca el sopar rea¬ 
litzat al carrer Jocs Florals, pensat 
com una gala de cinc estrelles que 
va fer ombra a la mateixa boda 
reial. Els convidats van assistir 
vestits de rigurosa etiqueta, i els 
postres va ser un gegantí pastís en 
forma de símbol okupa. 

Per la seva banda l’Ateneu Po¬ 
pular Mawla, l’espai alternatiu més 
jove dels nostres barris també ha 
celebrat el seu primer aniversari, i 
el seu projecte es va consolidant 
poc a poc. La seva activitat més 
celebrada fou un multitudinari 
cercaquintos que recorré diferents 
bars acompanyat d’una sorollosa 
txaranga. 

En ambdós casos, l’organitza¬ 
ció lamenta la poca participació 
en alguns actes. 



jocs FLOWJJj 


m i 

Pinzellades 

Arxivat el procés penal de 
la Quinkalla. Després d'or¬ 
denar el desallotjament pre¬ 
ventiu de la casa okupada del 
carrer Masnou, la jutgessa 
que instruïa el cas ha donat 
un gir de 360 graus i ha deci¬ 
dit arxivar el cas, després 
d’estudiar-se el recurs presen¬ 
tat per l'advocat dels ocu¬ 
pants. La gent de la Quinkalla 
es va mobilitzar en contra de 
l'amenaça de desallotjament, 
i entre d'altres van convocar 
una concentració i un dinar 
davant de la casa pel 26 
d'abril, primera data en què 
estava previst el desallotja¬ 
ment. Ara, si l’empresa cons¬ 
tructora vol continuar enda¬ 
vant amb el desallotjament 
haurà de començar de nou 
davant la jurisdicció civil 


Aquest mes s’han projectat 2 
pel lícules de caire social al barri 
de Sants, L·a toma i De nens. La 
primera, a les Cotxeres i l’altra, al 
CSOA Hamsa. 

Da toma , de N. Klein, tracta de 
les fàbriques ocupades i sota con¬ 
trol obrer a l'Argentina devasta¬ 
da pel capitalisme neoüberal 
durant la crisi que va patir el país 
a finals del 2002. 

De nens ens parla sobre un cas 
de pederàstia al barri del Raval de 
Barcelona. El film de J. Jordà 
mostra amb cruesa aquesta pro¬ 
blemàtica encara vigent en el 
barri barceloní 


Uns veïns del barri han estat 
amenaçats per penjar al balcó 
una pancarta antimonàrquica 
durant la setmana de la boda 
reial. La pancarta consta d’una 
bandera republicana i una se¬ 
nyera amb una corona barrada 
al mig. Un grup de desconeguts 
va amenaçar els veïns per l’in- 
tèrfon exigint que retiressin el 
simbol antiborbònic del balcó 
“per les bones o per les males”. 



Barcelona 


Sant Jordi, 3 Tfei 934 911 893 

933 306 158 perruquei 


bagassa 

■ tot per menjar 


cl Riego, 18 08014 Tel. 93 421 05 93 
Obert de dilluns a dissabtes 
de 13.30 a 15.30 h i 20.30 a 23.30 h 


...i si hi posem un folre? 

tesa jos dimarts (20h> i divendres (21,3011) 

C/Comtes de Bell-Lloc 84 (EscolaÈ- ^ 

La cançó 





oesrfc-TEXAS lAótf» 
MA EtSECOOÓM ... 


La Gesta 


El 25 de febrer 
dins l’ajuntament es colaren 
“No s’espantin que aquí estem 
Per una acció solidària 
Del 3r món la Campanya” 

I pocs recels provocaren. 


Enmig de la confusió 
Al terrat, tres es desmarquen 
Bandera espanyola tragueren 
I amb pinces d’estendre roba 
Damunt la plaça Sant Jaume 
L’ocupa ja onejava. 


La Txaranga Revoltosa 


Vull explicar una història 
Que va passar a Barcelona 
La notícia era candent 
pels ocupes de l’Hamsa 
Alguna acció amb rebombori 
Contra el desallotjament. 


Les cares més mones d’en Bush Jr 


De l’altra banda la plaça 
Un mosso dóna l’alarma 
Bloquegen l’Ajuntament 
Antiavalots es preparen 
Que per pujar un ascensor 
Via lliure per l’escala. 

La sort sembla se’ls acaba 
Estan totalment rodejats 
Quan una porta de garatge 
se’ls obre com un regal 
I abans no s’hagi tancat 
Per potes tots vuit s’escapen. 

Com tot era ben planejat, 

La premsa els va fer costat 
I per tots els racons d’Europa 
La gesta ràpid s’escampa 
Ridiculitzant el poder 
I a la memòria (popular) quedaran. 


El raconet cannàbic 


Les bicicletes 
del fòrum 


Torna l'alegria al vostre humil jardinet? O encara no 
heu plantat les llavors? 

Si trieu la segona opció teniu una estirada d'orelles de 
franc, però si us afanyeu encara us sortirà alguna 
coseta bona. Si per contra agafeu la ptimera opció, 
teniu un pernil i un munt de feina per fer (però tran¬ 
quil *les, que qui llaura vents recull tempestes). 

A les tres setmanes, o quan us faci més o menys un 
pam, ja les podeu trasplantar al test definitiu, la 
grandària del test varia segons les vostres possibili¬ 
tats/preferències. Intenteu de no fer posteriors 
trasplantaments ja que és un procés delicat per a la 
planta, com si t’estiressin els ous, vaja... 

Trasplantar no té res de diferent d'uns geranis, el més 
important és no fer malbé les arrels. Si teniu testos 
biodegradables, les podeu trasplantar directament. 

En qualsevol cas és millor no fer el transplantament a 
plena llum del dia, i en acabar les heu de regar força. 
L'ideal és regar a primera hora del matí, si fa fred i 
regueu de nit poden agafar fongs, proveu de regar un 
parell de cops per setmana amb aigua de pluja o des- 
til *lada, es bo que la terra estigui humida però no 
enfangada. 

Si ens hi posem, podem mirar amb un “tèster” que la 
terra i 1' aigua (o solució) tinguin un mateix Ph de 7, 
això facilitarà l'absorció dels nutrients. 

I sol, molt de sol. 

Fumantxú 


Ho WA A 
SESQOÉIAÒCWAA 
VOlWmODElAOOÍ 
DfcHACASÉAEKfcE 

fiAR una teta 



B*r 


Gènesis 

c/ Finlàndia, 45 

Tel.: 93.422.95.98 

c/olzinelles,20 

(Plaça Sants) 08014 Barcelona 

Sants (Ben) 

Estat actual: OBRES 


Talls i Tallats 

Us vull recomanar un espai del barri; aquest mes, del barri 
de Sants, em refereixo. És un lloc públic i gratuït, amb molta 
vida, tanta que contagia, tanta que és el motiu que avui us 
en parli. 

Es tracta del cafè-perruqueria Talls i Tallats, al carrer Sant 
Jordi, el coneixeu? Segurament sí, ja que es tracta d'un lloc 
amb moviment continu, al costat del Mercat de Sants. 

Amb una sala interior on trobem la perruqueria i una sala 
exterior que fa de cafeteria, mai un espai tan petit ha tingut 
tant d’estil i ha estat tan ben aprofitat. A més de pentinar-te 
a l'última moda o donar-te de beure i menjar a preu de barri, 
fan de biblioteca, nucli de col iocació d'animalets, recollida 
de tota mena de coses, signatures, sala d'exposicions i venda 
d'objectes d'art, bijuteria, roba, pins... Tots plegats, sovint 
productes de la clientela. Fa la sensació que no et diran mai 
que no, els proposis el que els proposis, elles miraran de fer- 
te un racó i de col -laborar amb la teva causa si és justa. I és 
que em podeu titllar d'imaginativa, però diria que hi ha com 
una química en l'aire, un ambient de creació, un formigueig 
al terra... Pura Vida! 


Yol 


Carrers amb història... 

la història dels carrers 


Carrer del 

Vint-i-sis de Gener de 1641 

Data commemorativa del fet d'armes de Montjuïc, on les tropes 
de Felip VI comandades pel marquès de Los Vélez foren derro¬ 
tades per les forces catalanes i franceses. Es un capítol més de la 
guerra dels segadors (1640-1659). 

Durant la guerra dels trenta anys (1618-1659) entre Espanya i 
França, es va obligar la pagesia catalana a allotjar un exèrcit de 
gaire bé 10.000 homes. Els abusos d'aquest exèrcit, els impostos 
i els reclutaments forçats, tot i que no foren acceptats pel govern 
català, van provocar l'aixecament dels camperols contra l'exèrcit 
opressor. 

Aquesta revolució popular reprimida amb duresa, motivà una 
posterior revolució política. El comte-duc d'Olivares reprimí la 
Generalitat empresonant dos consellers i un diputat. Un grup de 
camperols armats els van alliberar immediatament. 

Pau Claris, veient la impossibilitat de frenar la revolta o fer 
front a l’exèrcit opressor, es posà de part dels revoltats, pactà la 
protecció del Principat amb els francesos i es separà de la 
Corona espanyola a canvi de nomenar comte de Barcelona al rei 
francès. 

La mala gestió i repressió de l’exèrcit francès, la pesta i la guer¬ 
ra contínua van motivar la derrota de Barcelona i el retorn de la 
maleïda monarquia. 

Data d'aprovació: 12/06/1980 

Altres noms anteriors: Ventiseis de Enero (1911), General 
Ibanez, Dos de Mayo. 


Subscriu-te 

la Burxa* 


Les subscripcions a LA Burxa acompliran 
dos objectius: fer-la arribar allà on la 
seva distribució no arriba i ajudar 
econòmicament al seu manteniment. 

Es pot fer de diverses maneres: 
mitjançant correu convencional, per 
domiciliació bancària o manualment. 

Així que ja saps. 



Inadaptats 

15 anys CD + DVD / Ovid Bullanga 


Música 


Possiblement un dels treballs més complets i originals dels de Vilafranca. 
D’una banda, un reportatge en DVD ple de records on destaquen els videos 
casolans de les seves primeres actuacions. D'altra banda, tot un recull de 
video-clips amb abundants imatges de directes. Quant al CD, cinc cançons 
lliures, és a dir, rareses i versions de bandes preferents rescatades per a l'o¬ 
casió. Impressionant. Darrerament, l'activitat dels Inadaptats ha estat d'allò 
més intensa. Acaben l'any 2003 amb un auto-homenatge i aquest Sant Jordi 
ens sorprenen amb nou disc d'homenatge, en aquest cas, al polifacètic i sem¬ 
pre compromès Ovidi Montllor. Els Inadaptats no han escollit l'Ovidi a 
l'atzar, en realitat s'han emmirallat en un personatge que els identifiqués com 
a grup i crec que realment s'han trobat. Ara fa poc, ens van anunciar la seva 
dissolució després de 15 anys d'activitat insurgent i trencadora. Alguns grups mai són eterns... llàsti¬ 


ma! 


INDePosi 


Música 


Obrint Pas 

La Flama Propaganda Pel Fet. 


El darrer treball d'Obrint Pas és un d'aquells discos que es fan 
esperar. Darrerament això passa poc, entre altres coses, perquè 
molta gent ja ha aconseguit les noves cançons mitjantçant inter¬ 
net abans que el disc surti al carrer. Superar aquest fet ja té el 
seu mèrit, però encara té més mèrit mantenir-se a dalt de tot 
amb dignitat. Els Obrint Pas ho han aconseguit. És cert que 
tenen la seva fórmula i l'aprofiten, però ells mateixos l'han fabri¬ 
cada. Cançons com "La Flama" o "Som", que obren i tanquen el 
disc respectivament, són cançons rodones i madures, que sonen a la perfecció i que s'enganxen 
com poques, així que, una vegada més, felicitats! El somni ja és a prop de ser una realitat. 

Pas de Gegant! 



Música 


Recopilatori Skadata Ojara 
VV.AA. Ràdio Contrabanda 91.4 FM 


fOkarlala Ojara 

‘pr/ner an/Vef5>ar/ 





L'Skarlata Ojara és un programa de ràdio de l'emissora Contrabanda 
de la ciutat de Barcelona. Acaben de complir el seu primer any de vida 
i ho celebren recopilant la millor música skatalítica de tos els temps, 
també d'ara. És, en definitiva, un resum del que pots escoltar en aquest 
programa que s'emet tots els dimecres de 21 a 22 h. Temes impres¬ 
cindibles per a tot amant de l'ska i de les bandes més significatives a 
nivell internacional (The Skatalites, Alton Ellis, Hepcat...), però on també destaca la presència de 
bandes de casa nostra, com és el cas dels ja mítics Dr. Calypso o dels desapareguts Amusic Skazz 
Band de la ciutat de Vic. Tot això, per poc més de 5 euros, ho podeu trobar a la botiga de discos de 
l'Arran. Disfruta i col -labora en l'autogestió d'aquest programa. 

Sparla d f Ska 



Joaquim Jordà 
De nens 


Cinema 


sotmetre 


Documental molt realista de més de 3 hores sobre el cas de pederàstia 
del barri del Raval. Des de diferents punts de vista (justícia, premsa, 
educació, teatre i veïnat) el director, Joaquín Jordà, aconsegueix tractar 
el tema amb un to molt humà per tal de fer sorgir una sèrie de dubtes a 
l'espectador i l’espectadora. Quan acaba la pel -lícula no saps si el vere¬ 
dicte emès és just o no; el grau de relació existent amb les especulacions 
immobiliàries, ni com van ser els llarguíssims interrogatoris a què va 
la policia les criatures implicades en el cas. Molt recomanable per fer un cinefòrum. 

Jou 

D’on venim... 

El Fòrum i la 
memòria històrica 

Especula amb l’espai, privatitza el 
coneixement, perverteix el llen¬ 
guatge... Fins ara han estat moltes 
les crítiques de fons llençades con¬ 
tra aquest parc temàtic de la cul¬ 
tura que és el Fòrum 2004. I ara 
se n’afegeix una altra: el Fòrum 
esborra la memòria històrica. 

I és que una part de l’immens 
espai que ocupa l’invent està edifi¬ 
cat sobre el Camp de la Bota. Un 
fatídic nom (molts lectors ja sa¬ 
bran a què em refereixo) sinònim 
de mort i repressió, puix era allà 
on el franquisme afusellava els mi¬ 
litants de la resistència, dissidents 
o simplement demòcrates fidels a 
la República, i es va triar aquell lloc 
perquè llavors era pràcticament 
deshabitat, i així el soroll de les 
detonacions no torbava la “tran¬ 
quil fitat” de la població . 

La macabra llista començà el 
14 de febrer de 1939, amb l’advo¬ 
cat Eduardo Barriovero, diputat i 
maçó. Acabà el 14 de març de 
1952 amb cinc joves anarquistes: 
Pere Adrover, Jordi Pons, Josep 
Pérez, Genis Urrea y Santiago 
Amir. Llavors, amb el Congrés 
Eucarísitc a les portes i la pressió 
internacional d’alguns sectors de 
l’Església, els afusellaments es van 
interrompre momentàniament. 
Quan es reprendrien ho farien a 
Cerdanyola. 

En aquests 13 anys s’assassina¬ 
ren 1.619 persones. El 1992, du¬ 
rant la primera urbanització de la 
zona arran de les olimpíades, s’in¬ 
augurà una curiosa placa en record 
de “tots els morts de la Guerra 
Civil”, quan els morts ho eren de 
després de la guerra. Ara el Fòrum 
ha arrasat fins i tot aquesta insufi¬ 
cient resta de memòria històrica. 

Podria semblar que això con¬ 
tradiu l’esperit de diàleg i reflexió 
del Fòrum, però en realitat és per¬ 
fectament conseqüent amb el seu 
projecte de “pensament ràpid” 
que, com el menjar ràpid, és plas¬ 
tificat, insípid, amb nul valor nutri¬ 
tiu i totalment deslocafitzat. 

Guillem Sànchez 


Cultura de Resistència : acariciant-te 
les orelles en la meva llengua 

A finals d f abril, va veure la llum el segon volum Documentació Arran. Es tracta d f una forma 
del recopilatori Cuhuta de Resistènda 41 cançons en imaginativa de recollir diners per a un projecte 
català han de servir per finançar el Centre de social. Però la iniciativa va molt més enllà. 



Quan en el trascurs d'una reunió 
va sortir la idea, poc ens podríem 
imaginar que la cosa arribaria tan 
lluny. A part de la il -lusió que 
suposa treballar en una idea com 
aquesta, quan vam comptabilitzar 
els beneficis, vam poder afirmar 
que havíem desenvolupat una ini¬ 
ciativa econòmica amb un resultat 
òptim, i no només això: el 
recopilatori havia esde¬ 
vingut un humil 
referent en 
l'escena 
musical cata¬ 
lana. 


El segon volum 

En plantejar-nos la 
realització del segon 
volum del Cultura de 
Resistència, el repte ens va 
engrescar encara més. Calia 
arrodonir la primera part. I 
ens vam posar a treballar. Feia 
falta ampliar els estils musicals, 
estendre la representativitat terri¬ 
torial, augmentar els temes inèdits, 
convidar patums... En el projecte 
s'hi va anar implicant més gent: 
músics, promotors, discogrà¬ 
fiques... Tots posant el seu granet 
de sorra en la idea. I això s'ha 
notat: el resultat final ens ha sor¬ 
près a nosaltres mateixos. Ara 
queda que, més enllà del gaudi 
musical del CD, la gent entengui 
allò que hi ha darrera d'un projecte 
com aquest. 


El català a la música alternativa 

Per entendre el perquè del recopi¬ 
latori, hauríem de partir de les 
mancances que encara viu una 
llengua com la nostra. Específica¬ 
ment, en el món de la música el 
català està lluny de ser idioma d'ús 
habitual o de consum massiu, però 
el problema s'ha reproduït també 
en la música alternativa. Durant 
anys els grups que han cantat ha¬ 
bitualment en català han estat 


comptats. Per què? Per una banda, 
el seu ús marginal es podria atri¬ 
buir a la mateixa condició de llen¬ 
gua en vies de normalització, que 
surt d'un llarg període de prohibi¬ 
ció i que, consegüentment, reneix 
amb profunds 
desavantatges 
(s'ha fet molt 
poca músi¬ 
ca en 
català). 


Aquests desa¬ 
vantatges tenen a veu¬ 
re amb la fortalesa de la 
música anglosaxona i espanyola i 
la consegüent estranyesa d'escoltar 
música en català (situació que 
començà a canviar amb la irrup¬ 
ció del rock català a finals dels 80). 
Per una altra banda, la institu¬ 
cionalització de la defensa del 
català (subvencions Generalitat) i 
la por de ser absorbits/identificats 
amb els fruits d'aquesta política ha 
provocat durant anys que molts 
grups alternatius evitin cantar en 
català. I també, com no, ha fet mal 
l'assimilació que sovint s'ha fet 
entre parlar català i ser burgès. El 
mateix ha passat amb la perspec¬ 
tiva cosmopolita, considerant la 
defensa de la llengua com una 
reivindicació provinciana, o sen¬ 
zillament passant-ne olím¬ 


picament. I per últim, ha afectat la 
inexistència d'un moviment mu¬ 
sical mínimament organitzat, d'un 
"rock radical català" (similar al 
d'Euskadi a finals dels 80). 


Trencant esquemes 

La mateixa edició d'un recopila¬ 
tori com aquest enforteix de per 
si la presència del català en l'esce¬ 
na musical alternativa. I no només 
ajuntant grups i cantants que així 
s'expressen, sinó convidant-ne 
d'altres que, tot i viure als Països 
Catalans, canten en altres llengües 
(a veure si així s'animen a fer-ho). 
Ho arrodonim amb la invitació de 
grups foranis perquè expressin 
la seva solidaritat en 
forma de cançó. 
Però amb 
el Cul¬ 
tura de 
Resistència 
anem més 
enllà a l'hora 
de trencar 
esquemes. 
Davant els tabús 
existents a l'hora de 
cantar alguns estils en 
català, apostem per 
impulsar propostes 
arriscades i innovadores 
(hip hop, electrònica, ranxeres). 
Qualsevol tipus de música pot ser 
cantada en el nostre idioma. I 
davant la tendència a identificar 
música reivindicativa amb uns 
estils determinats (punk-rock, ska, 
reggae), potenciem una varietat 
insospitada (pop, folk, rumba). 
Qualsevol música pot servir per 
reivindicar. A veure si aconseguim 
escoltar cançons de pop sensibler 
que parlin d'injustícia social, o 
temes tradicionals que defensin 
l'autodefensa, o un hit dance que 
animi la gent a parlar català... 


Roger Sànchez Amat, par¬ 
ticipant del Cultura de Resistènda 


El Racó del Casal 

Objecció 

fiscal 

En aquests últims dies els mit¬ 
jans de comunicació mundials es 
fan ressò de les tortures que 
membres de V exèrcit dels EUA 
van aplicar a ciutadants de Llraq 
en les presons de Leix del bé. 

Aquesta és només una petita 
mostra del que els exèrcits i cos¬ 
sos de repressió fan a aquelles 
persones que qüestionen Lordre 
establert i lluiten amb les eines 
que tenen al seu abast per alli¬ 
berar-se de la dominació 
imposada unilateralment des 
dels sectors més reaccionaris de 
la burguesía mundial. 

Aquí, als Països Catalans, no 
estem exempts de mostres de 
crueltat i tortura per part 
d'aquests elements. No 
quedaran només en la memòria 
les tortures patides a mans de la 
policia i l’exèrcit franquistes o 
episodis com els patits per inde¬ 
pendentistes a mans de la 
Guàrdia Civil l'any 1992, també 
hi són presents ara. Ara, en les 
palfises que en presons, carrers i 
comissaries es segueixen denun¬ 
ciant sota la censura oficial. 

En aquestes dates, l'agència 
tributaria espanyola, ens recla¬ 
marà que fem la declaració de la 
renda, i en una d'aquestes 
caselles hi haurem de marcar la 
quantitat que destinem a l’exèrcit 
espanyol. Nosaltres cap. Cap 
euro a la repressió, a l'ocupació 
militar de l'Iraq i dels Països 
Catalans, cap cèntim a la tortu¬ 
ra, al militarisme i els seus valors. 

Fa anys que col iectius anti¬ 
militaristes en fan campanya, al 
Principat ja som unes 3.000 per¬ 
sones i la xifra puja cada any. 

Més enllà del debat sobre la 
necessitat de pagar impostos, els 
qui es negeun a fer-ho tenen una 
eina més per lluitar contra l'ocu¬ 
pació de la nostra terra, un pas 
més cap a la nostra independèn¬ 
cia 

Casal Independentista 


a a la venda 

cultura de resistència v.2 


recopilatori doble de música compromesa en català 
pel Centre de Documentació Arran 


Banda Bassotti Skaparrapid 
FermínMuguruza 
Pirat’s Sound Sistema 
Burman Flash 
Jaunito Piquete Discípulos+Titot Ados 
Gadegang 
Glissando 
Kitsch 
Habeas Corpus 
Net Flanders 
Mall 
Avalots 
Los Draps 
Òwix 
La Coixinera 
Salbaida 
Miquel Pujadó 
Feliu Ventura 



Ràbia Positiva 

Munlogs 

Sagarroi 

Dusminguet 

O’jarbanzo Negro 

Dept 

Malos viciós 
Katarrama Stuma 
Bad F-line 
Leur 

Safanòria 

Skarnio 

Andreu i els Rumberus Txaranga revoltosa 

Plouen Catximbes 

Obrint Pas 

Kalash 

Matakas 

Vindova 

La caixa fosca 


xavier martin 

TREBALLS EN FUSTA 

Fusteria d’encàrrec i 
mobles a mida 

Plaça Osca, 8 
Tel. 93 531 30 48 


LATETE 



Teteria bar 

Carrer Comptessa de Sobradiel, 4 
08002 Barcelona tel. 93 268 45 33 

Treballar per què? Treballar per a qui? 

“[...] als anys 70, quan acomiadaven un treballador se f n mobilitzaven 200, avui n’acomiaden 200 
i tan sols se f n mobilitza un [...]” Fragment extret del debat 


Espai de sexualitats 

Gelos! 

Els gelos han estat font d’inspi¬ 
ració per a no poques obres de 
literatura. I no només això. Les 
pàgines de successos solen estar 
esquitxades de fets que recullen 
casos “passionals”. Serà cert allò 
què hi ha amors que maten? 

Els gelos consisteixen en una 
actitud de permanent sospita so¬ 
bre la fidelitat sexual de l’altre 
membre de la parella. Fidelitat 
exigida, qüestionada, fiscalitzada. 

Es diu que l’amor és excloent, 
possessiu, que no accepta intru¬ 
sions, que són poques les nor¬ 
mes del joc. O ho agafes o ho 
deixes. Però caldria distingir 
moltes situacions i matisos dife¬ 
rents. Tots necessitarien ser anal¬ 
itzats amb atenció i respecte. Es 
defensable allò de la “mitja 
taronja”? Estem “predestinats” 
l’un per l’altre? Es possible ena¬ 
morar-se de més d’una persona 
a la vegada? Es incompatible 
mantenir un fort vincle afectiu 
amb una persona i que, al mateix 
temps, existeixin relacions sexu¬ 
als fora de la parella? 

El cert és que la “infidelitat” 
ara la destrueix, que la nostra 
cultura no ho tolera i que els que 
s’atreveixen a transgredir la 
norma paguen un preu molt alt. 
Però ha de ser així ne¬ 
cessàriament? El model mono- 
gàmic tancat, estricte i etern és 
l’únic possible? 

Sembla que qüestionar l’exi¬ 
gència d’una rígida i estricta fi¬ 
delitat és molt qüestionar. Es 
una opció, respectable com to¬ 
tes, però no l’única. No crec que 
estigui molt lluny el dia en què 
el carinyo, l’enamorament, el 
construir un niu d’amor, no sig¬ 
nifiqui necessàriament una exi¬ 
gència de monopoli sexual. Pot¬ 
ser les noves generacions puguin 
fer-ho sense patir per això. 

Luís Elberdín (extret del 
llibre SexuLpikoa) 


Divendres 14 de maig, 8 del vespre, 
al Centre Social, unes 25 persones 
de totes les edats, conversàrem més 
de 3 hores sobre el món del treball. 
El debat havia de començar amb 
una video-enquesta, dic “havia”, 
perquè els malaurats problemes tèc¬ 
nics no ens van permetre veure-la. 
Mitjançant la video-enquesta pre¬ 
teníem incitar a la discussió, elabo¬ 
rant una panoràmica de diferents 
situacions laborals de gent en¬ 
trevistada pel carrer. Les preguntes 
partien d’allò particular (trajectòria 
laboral, situació actual de cadascú, 
experiències i expectatives de feina) 
i anaven cap al general (principals 
problemes, 
gestió dels sin¬ 
dicats en els 
conflictes labo¬ 
rals, paper de 
l'Inem, què en¬ 
tenien per pre- 
carietat...). 

Per tal de 
reviure la video- 
enquesta, doncs, 
vam reproduir 
les mateixes pre¬ 
guntes que ha¬ 
víem fet a la gent del carrer per tal 
de dinamitzar el debat. Així doncs, 
les presentacions anaren acompa¬ 
nyades d’una petita autobiografia de 
la trajectòria laboral de cadascú. 
Curiosament, la majoria de les pre¬ 
sents manifestaren que estaven a 
l’atur, però també hi havia estu¬ 
diants, cooperativistes (autogestio- 
naris o no), funcionaris, jubilats, au- 
tonòms, assalariats, temporers ur¬ 
bans (assidus del temps parcial), be¬ 
caris intermitents... Tot i aquesta di¬ 
versitat, la gran majoria coincidiríem 
a arribar a undiagònstic filminant: la 
precarietat del món del treball ac¬ 
tual i, en conseqüència, la precari¬ 
etat vital (com treballem per viure i 
no vivim per treballar). Enteníem el 
concepte de precarietat en el seu 
sentit més ampli, això és, com el 
conjunt de condicions, materials i 
simbòliques, que determinen una in¬ 
certesa sobre l’accés sostingut als re¬ 
cursos essencials pel ple desenvolu¬ 


pament de la vida d'una persona. És 
aquesta incertesa la que provoca 
que, simptomàticament, entre tots 
els presents, tan sols una persona es 
mostrava satisfeta de la seva situació 
laboral actual. Els més joves es 
mostraven descontents per la difi¬ 
cultat mateixa de trobar feines amb 
sous dignes, amb una mínima esta¬ 
bilitat laboral i contractual; els de 
mitjana edat, perquè no trobaven al¬ 
ternatives possibles de cara a l'auto- 
realització personal en les seves 
feines actuals, i els més grans, per 
l'apatia general i la falta d'alternatives 
als actius laborals d'avui dia. 

Van sortir un reguitzell de temes. 


Per exemple, els canvis actuals de 
cara a augmentar el control de l'em¬ 
presari sobre els treballadors i la 
identificació progressiva del treba¬ 
llador amb l’empresa, fins i tot a les 
grans multinacionals; la pèrdua del 
sentiment de comunitat amb els 
companys de feina, fent el joc a l’in¬ 
dividualisme promogut pels patrons 
per reduir possibles resistències; la 
falta d'una cultura de les alternatives 
(d'altres-formes-d’habitar) al món 
laboral; la importància de l'educació, 
en el sentit genèric, per evitar caure 
en actituds de submissió i compla¬ 
ença vers l'estructura actual empre¬ 
sarial i la pròpia situació dins l'em¬ 
presa, entre molts altres temes. 

Després de fer un repàs al pano¬ 
rama general del món del treball 
vam dedicar la segona part del debat 
a parlar sobre les alternatives. Qual¬ 
sevol economia es pot descomposar 
en tres àmbits o dimensions bàsi¬ 
ques de referència: el camp de la 


producció, el de la distribució i el del 
consum. El que calia fer, doncs, era 
plantejar models alternatius de fun¬ 
cionament a cada un dels àmbits. 
Estàvem d'acord, però, que calia 
modificar no tan sols les condicions 
materials d'existència, sinó també les 
simbòliques amb les quals es susten¬ 
ten les primeres (produir noves for¬ 
mes de consciència, tant individuals 
com col lectives, canviar la perspec¬ 
tiva que atorga una centralitat al tre¬ 
ball com a mecanisme d'autorealit- 
zació, combatre l'ètica puritana del 
treball...) . 

En el camp de la producció es 
van fer aportacions des del món 
cooperatiu, on 
s'exposava el 
model de co¬ 
operativa auto- 
gestionària com 
a possible alter¬ 
nativa al model 
existent d'em¬ 
presa, tot i que 
amb alguns pro¬ 
blemes (la neces¬ 
sitat d'entrar al 
mercat capitalis¬ 
ta i la legalització 
burocràtica de l'estat). En el camp 
de la distribució es proposava cons¬ 
truir mercats d'intercanvi a “l’ar¬ 
gentina”, i fins i tot la possibilitat 
bastant factible d'organitzar-ho a 
través de l'Assemblea de barri 
(ABS). I finalment, en l'àmbit del 
consum es plantejava la necessitat 
de promoure formes de consum 
més responsable mantenint la sobi¬ 
rania alimentària de cadascú, criteris 
de suficiència contra els criteris de 
l’abundància imperants, alhora que 
és promovia el model de la coope¬ 
rativa de consum com a mecanisme 
vàlid. 

(Aixó es un petit resum de la dar¬ 
rera xerrada-debat, dins del cicle 
anual de xerrades de l’ABS, i vist l'in¬ 
terès que ha suscitat us mantindrem 
informats i informades de properes 
trobades i projeccions de video- 
enquestes sobre el treball.). 

ABS + Col lectiu Construint 


La Bordeta, Mon amour 

25è aniversari 

Aquest darrers dies s'han com¬ 
memorat els 25 anys de la resti¬ 
tució dels ajuntaments democrà¬ 
tics després de les eleccions del 
3 d'abril de 1979, les primeres 
eleccions municipals lliures des 
de la segona República. 

S'havien acabat els "nombra- 
mientos a dedo" els "concejales 
por el tercio familiar" els Porcio- 
les, Violas, Massos ... i tota la 
llopada del "movimiento" i de la 
Falange. També semblava que 
s'havia acabat amb els enxufats, 
aprofitats, especuladors i amb 
tota mena d'elements que s'ha¬ 
vien enriquit durant la llarga nit 
del franquisme i que els ajunta¬ 
ments escollits pel poble acom¬ 
plirien les seves promeses electo¬ 
rals d'unes politíques socials de 
protecció als menys afovorits, en 
la construcció d'habitatges asse¬ 
quibles per a tothom, en uns 
projectes urbanístics on la parti¬ 
cipació ciutadana, on la transpa¬ 
rència i la no-especulació hi fos¬ 
sin presents. En fi, que amb els 
nous ajuntaments els ciutadans 
gaudiriem d'unes ciutats molt 
més humanitzades. 

Els barcelonis hem pogut ce¬ 
lebrar aquesta commemoració 
tot empassant-nos un gran pas¬ 
tís: el Fòrum. Un pastís farcit 
d'especulació, de disbarats urba¬ 
nístics, d'empenyorament de di¬ 
ner públic (de tots nosaltres) per 
temps i temps. Els veïns de la 
Bordeta i de Sants també hem 
rebut un bon regal d'aniversari: 
un emorme calaix de ciment que 
amagarà les vies i no resoldrà la 
incomunicació endèmica (més 
aviat l'empitjorarà) entre amdos 
barris. Aquest regal ens el fan el 
"Ministerio de Fomento", la 
Generalitat i l'Ajuntament, els 
seus màxims representants, tots 
plegats integrants d'un dels par¬ 
tits que en aquell abril de 1979 
tantes coses ens van prometre. 

Josep Maria Domingo 
Comissió de Veïns de la 
Bordeta 



La Burxa ofereix un espai publicitari 
per comerços, bars, locals socials, 
editorials, discogràfiques i d'altres 
que vulguin anunciar-se. 

L'espai es composa de quatre anun¬ 
cis per pàgina de 63*5x60 mm. En 
cap cas els i les anunciants es 
responsabilitzen dels continguts. 
Abstenir-se entitats bancàries, 
multinacionals i immobiliàries. 

Cada requadre costarà 21E (3500 ptes) 
i si es volen ocupar dos, 36E 
(6000 ptes) 

publ icitat© laburxa. org 


Contra els mitjans del poder... 

EL TEU DENTISTA DEL BARRI 

Contra el poder dels mitjans... 

Recolza la comunicació popular: 

Dr Marçal Solanas i 
/—\ Esquerra 

Subscriu-te a 

N) f\ j ODONTÒLEG Col. n°. 2325 


Carrer d'Olzinelles, 96, ler. Tel. 93.332 04 19 
08014 BARCELONA 

Ici Durxd 

e-mail: msolanasdentist@infomed.es 

Israel acusada de violar impunement 
els drets humans 



Una de les múltiples demolicions a Rafah 

deixin de donar un tracte de favor 
comercial a Israel. Respecte la 
venda d'armament, AI també va fer 
públic que l'Estat espanyol ha 


www.Aljazira.net 


venut material militar per valor de 
14 milions d'euros amb la sospita 
que hagin pogut ser utilitzats per 
“violar els drets humans". 


Els més salats... 



Entre la música del Carlinhos 
Brown i el ritme de l’alcalde 
Clos, es va aconseguir una fita 
històrica: reunir 400.000 per¬ 
sones entorn d’una rua de 50 
metres. O les xifres exageren o 
els barcelonins són ben rucs. 


No a la 

Constitució 

europea 

Cent persones van reunir-se el pas¬ 
sat diumenge 9 de maig per rebut¬ 
jar el projecte de Constitució euro¬ 
pea, tot considerant-la “un tractat 
al servei de les multinacionals 7 ’. La 
campanya, organitzada en l’àmbit 
dels Països Catalans, va anunciar 
una consulta popular per al proper 
13 de juny, coincidint amb les elec¬ 
cions europees. Es farà a la sortida 
dels col legis i les preguntes giraran 
entorn de “coses que als poders 
públics no els interessa preguntar, 
com la democràcia participativa o 
el model econòmic”. 

Gràcia pateix dos 
desallotjaments 

Diversos carrers del barri de Gràcia 
foren ocupats per la policia per efec¬ 
tuar el desallotjament de dues cases: 
el Centre Social el Monstru i un 
habitatge al carrer Sors. Això va 
ocórrer el passat 27 de maig, i la 
mateixa tarda 500 persones van afe¬ 
gir-se a la manifestació de protesta, 
al final de la qual es va entrar en un 
altre immoble buit per obrir un nou 
espai alliberat. De nou, es tracta 
d'una actuació policial sense previ 
avís, emparant-se en ordres de desa¬ 
llotjament obertes. Es tracta d’una 
pràctica ja habitual a la ciutat: la poli¬ 
cia, argumentant falta d’efectius, no 
actua la data ordenada pel jutge i 
apareix qualsevol dia. Així evita qual¬ 
sevol resposta dels ocupants. 


Redacció /Barcelona 


A mitjan maig. Amnistia Inter¬ 
nacional va denunciar Israel en un 
detallat informe on s'acusava l'Es¬ 
tat hebreu de cometre “crims de 
guerra”, documentant fins a 3.000 
demolicions d'habitatges en els dar¬ 
rers tres anys, que han deixat sense 
sostre milers de palestins, a més de 
la destrucció sistemàtica de terres 
de conreu. L’informe apunta que 
els palestins no poden recórrer a 
cap tribunal contra les demolicions 
i que tampoc tenen la possibilitat 
de construir nous habitatges. En 
canvi, s'ha aprovat la creació de 150 
assentaments de colons jueus. 
Paral lelament, la Lliga Àrab acusà 
l'exèrcit israelià de dur a terme una 
neteja ètnica a Rafah. En canvi. 


Alba Ayala /País Basc 

Els sis magistrats de la Sala Pri¬ 
mera del Tribunal Constitucio¬ 
nal espanyol han acordat per 
unanimitat denegar el recurs pre¬ 
sentat per la defensa de la can¬ 
didatura basca al Parlament 
Europeu, Herritarren Zerenda, 


George Bush no va tardar en 
reconèixer públicament el dret 
d'Israel a defensar-se i es va limitar 
a qualificar la nova onada de vio¬ 
lència contra els palestins com a 
“pertorbadora”. A Barcelona, una 
manifestació convocada d'un dia 
per l’altre, va aplegar centenars de 
persones per protestar contra la 
brutal ofensiva de l'exèrcit israelià 
a Gaza, que dimecres va bom¬ 
bardejar una manifestació pacífica. 
Més d'una desena de palestins van 
morir a causa dels míssils llançats 
des d'helicòpters apatxe i una 
cinquantena més van ser ferits. 
Dins l'ofensiva a gran escala anom¬ 
enada operació Arc de Sant Martí 
dilluns van morir vint palestins 
més. Els manifestants van exigir 
que els governs europeus actuïn i 


contra la sentència d'il -legalit¬ 
zació presentada dies abans pel 
Tribunal Suprem. D'aquesta ma¬ 
nera, 1' Alt Tribunal ha tornat a 
excloure del procés electoral 
una opció ideològica recolzada 
por desenes de milers de ciu¬ 
tadans bascos. 

La candidatura Herritarren Ze¬ 
renda, impulsada per diversos 


agents socials d'Euskal Herria, 
pretenia representar la ciutadania 
basca d'esquerres al Parlament 
Europeu després d'haver estat 
eliminats del món institucional 
basc, ja que el PP va il -legalitzar 
AuB y més de dues-centes 
plataformes municipals. 

Aquest cop ha estat el PSOE el 
que ha fet aplicar la llei de partits 
al -legant que la candidatura està 
auspiciada per Batasuna. Segons 
la cap de llista de la formació, José 
Luis Rodríguez Zapatero va can¬ 
viar d'actitud després de la reunió 
del pacte antiterrorista PP-PSOE. 

El paradoxal del cas és que les 
paperetes d'Herritaren Zerrenda 
editades a França no han estat 
il -legalitzades pel govern francès, 
i per tant el dia 13 de juny es 
podran trobar a tots els col -legis 
electorals, també als d'Euskadi i 
als de Catalunya, ja que les elec¬ 
cions europees són de circums¬ 
cripció única a tot el territori de 
la Unió Europea. 


Fracàs inicial 
del Fòrum 

Roger Sànchez Amat/BCN 

L'Ajuntament està patint tot 
veient l'escassa assistència de 
públic durant les primeres set¬ 
manes del Fòrum. De fet, no 
s'arriba ni al 38% de les visites 
previstes per l'organització (això 
en el cas que les dades siguin 
certes). Si no canviés la tendèn¬ 
cia, el dèficit de l'esdeveniment 
es dispararia fins a límits insospi¬ 
tats. D'altra banda, la direcció del 
Fòrum va voler donar un cop 
d'efecte mitjançant un dels pocs 
actes gratuïts, la rua de Carlinhos 
Brown, i va xifrar en 400.000 per¬ 
sones el públic allà present, tot i 
que altres fonts assenyalen que 
possiblement no n'hi haguessin 
més de 50.000. Mentrestant, els 
actes "antifòrum" continuen 
denunciant, sota el lema "la cul¬ 
tura del negoci", el clar projecte 
especulatiu que amaga el gran 
esdeveniment barceloní. Entre 
aquests actes de rebuig destaca la 
multitudinària cassolada a les 
portes del Fòrum el mateix dia 
de la inauguració. 


Herritarren Zerenda il-legalitzada, 
aquest cop pel govern del PSOE 



Els integrants d’HZ denuncien la seva il·legalització www · Herritarren Zerenda.net 


1. J < > V£ 

Floristeria 
Vallespir, 16 
08014 Sants, BCN 
tel. 93 490 29 83 

perque la contrainformació de 
barri també es defensa ballant... 

perque creiem en la Lluita i 
també en la Festa... 

La Burxa us convida a la festa que 
celebrem el divendres 18 de juny 

Per res especial 
(bé, necessitem diners) 

endres·18·juny·23h·csoa·hamsa·stop·desa 


General d'Instal·lacions BCN, s.l. 


AIGUA - LLUM - GAS 


Instal·lacions i Reformes. 


Galileu 87 - 08028 
Tel: 93 163 46 19 

Què està passant 
als Països Catalans? 


Després de fer la volta a mig món, can¬ 
viem d’aires. En aquest nou apartat 
volem apropar-nos a la realitat del nostre 
país, desde Salses a Guardamar i des de 
Fraga a Maó. Desde la Burxa volem 


contribuir a la coneixença del nostre 
passat immediat, de les problemàtiques 
actuals, tant socials com ecològiques 
o econòmiques, i dels moviments 
populars que ens fan avançar. 


Un dia a Bétera 


Per segon any consecutiu, un equip d’ins¬ 
pecció ciutadana va aconseguir introduir-se 
a la base militar de Bétera (Camp del Túria). 
A la població valenciana funciona des del 
2003 un dels quarters generals d’alta disponi¬ 
bilitat que l’OTAN té a Europa. Aquesta 
instal lació militar té com a objectiu respon¬ 
dre a les necessitats de 1’ Aliança Atlàntica, 
que busca crear així una força d’acció ràpi¬ 
da que pertmeti ”donar resposta de la forma 
més immediata a possibles amenaces del ter¬ 
rorisme internacional”. El projecte s’em¬ 


marca dins la política dissenyada pels Estats 
Units per combatre aquest fenomen i jun¬ 
tament amb les altres casernes ubicades al 
continent, es dirigirà una força superior a 
60.000 soldats. En el seu moment les autori¬ 
tats espanyoles van assegurar que en aque¬ 
stes casernes no hi hauria ni tropes ni arma¬ 
ment, tan sols ” comandaments militars per 
realitzar plans i analitzar informació reser¬ 
vada”. A l’octubre passat, però, des de 
Bétera es van comandar unes maniobres 
que van mobilitzar 2.000 soldats i nom¬ 


brosos vehicles de terra, mar i aire. 

En tot moment, la instal lació de la base ha 
despertat un fort rebuig entre la població de 
la zona i en general a tot el País Valencià. A 
la Burxa n’hem fet ressò en diverses oca¬ 
sions. Ara, un cop en funcionament, les 
accions continuen. Un exemple és la sim¬ 
bòlica inspecció protagonitzada per un grup 
de pacifistes amb la intenció de comprovar 
”quins mitjans d’agressió té la base i bus¬ 
car possibles armes de destrucció massiva”. 



Desobeint explícitament la prohibi¬ 
ció que estableix el Codi Penal 
Militar, al voltant de 30 persones 
aconseguiren introduir-se a través 
dels filats del quarter general del Cos 
de Desplegament Ràpid de l’OTAN 
el passat 15 de maig per participar 
en la 2a Inspecció Ciutadana a 
aquesta base. 

Descripció de l’acció 

Poc abans del migdia, una caravana 
de 12 cotxes (cotxes patrulla de la 
Guàrdia Civil inclosos) partia de 
Bétera en direcció a les instal lacions 
atlàntiques. Malgrat la vigilància 
desplegada al voltant de la caserna, 
que incloïa també un helicòpter i 
una unitat dels antidisturbis de la 
Guàrdia Civil, l'equip d'inspecció 
aconseguí aturar-se en el voral de la 
carretera que limita per l'oest el 
recinte militar. A uns 100 metres 
dels edificis de la base, els inspec¬ 
tors i les inspectores civils, vestides 
amb bates blanques, començaren a 
passar per sota del filat. En poc més 
de dos minuts part de l'equip d'ins¬ 
pecció es trobava a l'interior, on van 
ser advertits per agents de la 
Guàrdia Civil de la il legalitat del que 
estaven fent. Al seu torn, els inspec¬ 
tors informaren els agents de la 
il legitimitat de la instal lació que 
anaven a inspeccionar i després 
començaren a caminar paral lela- 
ment als filats cap al recinte de mà¬ 


xima seguretat de 
la base. Llavors 
els agents 

pegaren puntades 
de peu a part dels 
integrants del 
grup d'inspecció. 

Mentrestant, el 
centenar de per¬ 
sones concen¬ 
trades davant la 
porta principal es 
desplaçaren fins 
al lloc de l’agres¬ 
sió. Una vegada 
aturada la comiti¬ 
va, i encerclats 
per la Guardia 
Civil, l'equip 
decidí muntar un 
“campament 
d'inspecció” i 
aparegué en pocs segons una 
improvisada carpa blanca. Els 
antidisturbis no trigaren en 
desmuntar-la. Els militars es negaren 
en tot moment a contestar les pre¬ 
guntes formulades per l’equip sobre 
l'armament i funcions reals del quar¬ 
ter. La jornada, que pretenia recla¬ 
mar el tancament de la base i la 
devolució del terreny per a usos 
socials i ecològics, finalitzà amb un 
esmorzar. Després d'una hora i 
mitja d'ocupació del territori militar, 
els integrants del grup d'inspecció 
van ser expulsats del recinte prèvia 


identificació. Foradant el filat, els 
agents van arrossegar els activistes 
fins a l’exterior. 

Declaració de l’equip 

Segons l’informe emès pel grup 
d’inspectors després de la intensa 
jornada, les autoritats militars s’han 
negat a col laborar, cosa que el porta 
a preguntar-se “què és el que amaga 
aquesta base que no accepta l'ob¬ 
servació pública”. Per a l'equip, s'ha 
posat una vegada més de manifest 
“el secretisme, l'opacitat, i la intoxi¬ 
cació de l'opinió pública que carac¬ 


teritza als temes militars” i afirma 
que “es tracta d'una instal lació que 
produeix i emmagatzema violència, 
inseguretat i por, i que té capacitat 
per projectar-les cap a qualsevol lloc 
del món”. En efecte, notícies com 
que la caserna ara aspira a formar 
part de la Força Ràpida de l'OTAN 
per “lluitar contra el terrorisme 
internacional” amb operacions com 
la de L'Iraq, o l'informe d'Amnistia 
Internacional que acusa per força de 
l'Aliança a Kosovo d'afavorir les 
xarxes de prostitució i les màfies 
locals, acaben de confirmar que la 
base de Bétera és una instal lació 
indesitjable i perillosa d'una orga¬ 
nització indesitjable i perillosa. • Així 
que, en no voler formar part d'una 
guerra global en la qual tota les 
poblacions som víctimes potencials, 
l’equip va exigir el desmantellament 
d'aquesta i les altres instal lacions 
militars. “Mentre això no es pro¬ 
dueixi farem tot el possible per 
obstaculitzar-les i fer-les completa¬ 
ment inoperatives. No hem pogut 
realitzar la missió d'observació que 
preteníem, i per tant tornarem l'any 
que ve. Però ara com ara, marxem 
contents perquè almenys hem 
entorpit durant una bona estona el 
funcionament normal d'una 
instal lació de guerra”. 

Irina i Helena 


...els més sosos 



Sosos els dels Fòrum, i no 
l’entrepà de la foto, que ben 
bo que devia estar. Esperem 
que els Diàlegs estiguin a 
l’alçada de la primera gran 
polèmica de l’esdeveniment: 
entrepans sí!, entrepans no! 


Exemplificants 
sentències a 
l'Audiència Nacional 

Els vuit catalans jutjats per col labo¬ 
rar amb ETA, detinguts al llarg del 
2001 ja tenen sentència. Aquesta es 
“filtrà” a la premsa el passat 28 de 
maig, més de set mesos després 
d'haver-se celebrat el judici. La reso¬ 
lució judicial és duris sima i té una 
clara voluntat d'escarment.. Les tres 
persones que ja eren en presó pre¬ 
ventiva (Zigor, Diego i Laura) han 
estat condemnades a nou anys de 
presó cadascuna, tot i que les acusa¬ 
cions que se'ls imputaven eren total¬ 
ment diferents. Així mateix, dels 
altres cinc acusats, que fins ara 
estaven en llibertat condicional, tres 
han estat condemnats a cinc anys 
(pena màxima aplicable per les 
acusacions que tenien) rebutjant 
qualsevol dels atenuants proposats 
per la defensa, mentres els altres dos 
eren absolts. Segons Jaume Asens, 
advocat en aquest procés, “aquesta 
sentència és l'esperable d'un tribu¬ 
nal com l'Audiència Nacional, que 
és una negació per si mateixa de 
l'Estat de dret, i on són els acusats 
els qui han de demostrar la seva 
innocència, i no a l'inrevés, tal com 
diu la llei”. Les úniques proves apor¬ 
tades per la fiscalia han estat les 
declaracions dels detinguts al seu pas 
per les comissaries, declaracions 
extretes, segons els mateixos decla¬ 
rant s, amb maltractaments i que 
després foren desmentides. El 
col -lectiu de solidaritat amb els pre¬ 
sos, Rescat, ha convocat una con¬ 
centració pel dia després que es faci 
oficial la sentència a la plaça Sant 
Jaume. 



KM* 

>3r concurs de grups joves 
dels Països Catalans 


les votacions es faran a www.rebrot.org i a www.iiiaulets.org 


Rebrét'04 

g ^ >4t Aplec del jovent dels Països Catalans 

Hpy obrint pas e | s pets 
bad manners 

maulptcnrn T 


el jovent independentista revolucionari 

L’Entrevista 

Nieves Fernàndez. Veïna d’Hostafrancs 


“La propietària m'obliga a 
marxar de la casa” 


Parlem amb la Nieves Fernàndez, veïna del car¬ 
rer 26 de Gener, a Hostafrancs. La Nieves és pen¬ 
sionista i té problemes de salut. I ara s'enfronta 
a un possible desnonament, ja que la propietat 
no li vol renovar el contracte. Atesa la pensió que 
cobra, no pot pagar un nou lloguer en un barri 
on la mitjana del preu de l'habitatge augmenta 


cada any gairebé 10 vegades els increments sala¬ 
rials. Què fem amb la Nieves, deixarem que se'n 
vagi al carrer? Com responem a les pressions 
d'un mercat immobiliari sense escrúpols que 
expulsa, ja no només amb preus abusius sinó 
amb la repugnant pràctica del nxtíbing o pressió 
mafiosa, cada dia més Nieves? | VAN 



- Com podem ajudar-te? 

No ho sé, no tinc molts 
amics, i la veritat és que no 

sé què fer. 


A veure si entre tots hi podem fer 
alguna cosa. 


Nieves, quina és la teva situació 
actual? 

La propietària m’obliga a marxar de la 
casa. No tinc aigua, però no perquè 
l’hagi deixat de pagar: me l'han tallat 
des de fa mesos. I m'han desmuntat 
tot el lavabo, la banyera, la pica. El la¬ 
vabo hi és, però està tot trencat per 
dins. M'he de rentar amb 
cubells, amb aigua de la 
font, i se'm cau tota l'aigua 
per la casa... 


T'estan pressionant per 
fotre't al carrer. Què 
faràs? 

No ho sé. Aniré al carrer. 
No sé què fer. 


Unes 80.000 pessetes. 

Ui! 

Sí, pels núvols. Coneixes més gent 
que estigui en la teva situació? 

Sí, hi ha una veïna que també la volen 
fer fora. 


Voldries quedar-te a la 
casa? 

Ara no, està tota trencada. 
M'agradaria un pis de 
protecció oficial. Jo puc 
pagar com a màxim 
40.000 pessetes, ja que 
cobro 45.000 de la paga. 

Però ara tots els pisos 
valen més de 50.000... Els 
pisos estan molt cars, jo no puc 
pagar... L'altre dia vaig mirar a les 
revistes de pisos i només n’hi havia de 
500 euros. Quant és? 


I t'està ajudant algú? Què fan els 
teus veïns? 

Els del bar de baix, de l'Andurina, que 
són com família, em donen un cop de 


mà. I el senyor Ordàs també m'ajuda. 
I l'altre dia va venir un senyor de 
l'Associació de veïns, que n'havia sen¬ 
tit parlar, per interessar-se per mi. 
També he anat a parlar amb una 
advocada. 


I tu com estàs? Com estàs vivint 
tot el procés? 

Pateixo, em costa dormir. 
Jo estic prenent antide- 
pressius, i no sé què fer. La 
doctora em dóna antide- 
pressius, que m'animen 
una mica, estic més des¬ 
perta, però igualment a mi 
em costa molt tot això. I 
tinc dues gossetes, que no 
sé què faré amb elles. El 
15 de maig se'm va acabar 
el contracte, i Finques 
Carbonell no vol que jo 
continuï. Fa deu anys que 
estava a la meva casa. I ara 
no sé què fer. 


El calvari que està vivint la Nieves no és una excep¬ 
ció. Només Pany 2002 ja hi va haver 3.657 processos 
judicials per desnonaments, i actualment hi ha 2.500 
persones dormint als carrers de la nostra ciutat. Men¬ 
trestant, existeixen entre 50.000 i 70.000 pisos buits a 
Barcelona (PAjuntament ara rebaixa la xifra fins a 
7.000) i Pany passat el sector de la construcció a Ca¬ 
talunya licità 20.268 milions d'euros. La situació és in¬ 


sostenible per cada dia més persones, i qui en paga 
les conseqüències és sobretot la gent gran -dones 
soles- amb rendes baixes. Cauen les màscares de la 
ciutat sostenible, pacífica i solidària del Fòrum, s'o- 
bre el teló que mostra la precarietat de la vida, la im¬ 
potència d'una societat anestesiada, la indignitat d'uns 
propietaris que no dubten en incórrer en la il legali¬ 
tat per fer la vida impossible als inquilins indesitjats. 



nuraca a Hostarrancs! 
stop desallotjament 
csoa HAMSA 


Tira d’enganxines politicosocials 
Aquest mes: l'Hamsa 


Adreces 


Hamsa c/ Miquel Bleach, 15 Can Vies cl Jocs Florals, 42 CS Sants c/ Olzinelles, 30 Casal Independentista c/ Premià, 31 Espai Obert c/ Blasco de Garay, 2 AC Arran c/ Premià, 20 AP Mawla c/ Salou, 15 



Diumenge 13 de juny 

- Consulta Social Europea 

Divendres 18 de juny 

- Festa a l’Hamsa, organitza La Burxa 

Divendres 18 de juny 

- 21.30 h: Sopar “Sants solidari amb els 
graciencs represaliats” al CS de Sants 

Dissabte 19 de juny 

- Concert al parc de l’Espanya Industrial, 
organitza la CGT. 


Fes-te al carrer 

Totes les activitats comencen i acaben al 
Parc de l’Espanya Industrial 

Dissabte 19 de juny 

- 17.30 h: Plantada de gegants i exposició 
de bestiari 

-18 h: Cercavila de cultura popular 

- 21 h: Carretillada infantil 

- 21.30 h: Correfoc 


Diumenge 20 de juny 
-8 h: Matinades 

-10.30 h: Fira artesanal i de puntaires 
-12 h: Jornada castellera 
-14 h: Dinar popular 

Solstici d’estiu 

Dimecres 23 de juny 

- 21 h: Sopar, concert i espectacle de foc a 
la Plaça d’Osca, organitza el Casal 
Independentista de Sants 





























